Maramureșul poate avea echipă în Liga 2. CSM Sighetu Marmației joacă baraj
Performanță remarcabilă obținută de Clubul Sportiv Municipal Sighetu Marmației, care s-a calificat la barajul pentru promovarea în Liga 2! Într-un meci decisiv, din ultima etapă a play-off-ului Ligii 3, în care aveau doar varianta victoriei, sighetenii au învins în deplasare CSM Olimpia Satu Mare, o echipă cu un buget net superior, printr-un gol marcat în minutul 90+7!
În prima fază a barajului pentru promovarea în Liga 2, echipa locală din Sighet va înfrunta Gloria Bistrița (locul 1 în Seria 9). Primul meci este programat pe stadionul Solovan (miercuri), iar returul sâmbăta viitoare la Bistrița.